als_Latn dik_Latn sag_Latn
“Doshi”, Gjykata lë në burg Durim Bamin, avokati: Arrestimi është i paligjshëm
- 3915 Lexime
- (16:05 , 06/03/2015)
- 8 Komente
TIRANE – Gjykata e Krimeve të Rënda vendosi masën e sigurisë “arrest me burg” për 36-vjeçarin Durim Bami, i arrestuar pak ditë më parë si i dyshuar si personi që ishte paguar për të ekzekutuar dy deputetë të Kuvendit të Shqipërisë, Tom Doshi dhe Mhill Fufi. Gjatë seancës me dyer të mbyllura, gjyqtari Sandër Simoni vendosi që Bami të mbahet në arrest me burg. Avokati i Bamit tha se arrestimi i klientit të tij është i paligjshëm. Sipas avokatit Murati, Durim Bami nuk ka patur qëllim të largohej jashtë Shqipërisë, pavarësisht faktit se është ndaluar në pikën kufitare të Hanit të Hotit, pasi nëse synonte të arratisej do ta bënte atë në rrugë të paligjshme.
“Kërkova të shpallej i paligjshëm urdhër ndalimi. Durim Bami nuk ka kërkuar të largohet nga Shqipëria. Sot nuk dha shpjegime, do të japë në një moment të dytë. S’kam informacion nëse ka njohje me Tom Doshin.”- deklaroi avokati mbrojtës Ilir Murati.
DEKLARIMET PARA GRUPIT HETIMOR
Në deklarimin e tij para prokurorëve, 36-vjeçari Durim Bami ka mohuar se ishte porositur nga ndonjë person për të kryer vrasjen e deputetëve Tom Doshi dhe Mhill Fufi. Mësohet se pas marrjes në pyetje për më shumë se 6 orë, Bami ka rrëfyer njohjen e tij dhe të gjitha takimet që ka bërë me ish-deputetin e PS-së. Burime pranë grupit hetimor bëjnë me dije se atij i është ofruar bashkëpunimi me drejtësinë, në mënyrë që ai të rrëfejë të gjitha detajet e ngjarjes dhe se çfarë lidhjesh ka me deputetin Doshi dhe emrat e tjerë që janë përmendur prej tij. Burime të njëjta bëjnë me dije, se Durim Bami ka theksuar gjatë dëshmisë së tij, e cila është filmuar, se ai e ka njohur deputetin e Shkodrës përmes një deputeti tjetër nga veriu për zonën e Fushë-Krujës.
Madje, Bami ka sqaruar se Doshin e ka takuar disa herë, në Tiranë dhe në Durrës, dhe gjatë këtyre takimeve është folur edhe për planin. I arrestuari si i dyshuar se ka marrë para për të bërë ekzekutimin e dy deputetëve, ka shtuar se, gjatë takimeve që ka pasur me ish-deputetin e PS-së, ky i fundit i ka premtuar mbrojtje dhe para për të dhe familjen, nëse ai bënte siç do i thoshin.
“E kam takuar në një lokal bashkë me një deputet tjetër, pastaj takimet i kemi bërë në disa vende të ndryshme, në Tiranë, por edhe në Durrës. Doshi më tha se plani ishte që unë të thosha se më kishin paguar 500 mijë euro nga ‘lart’ për të vrarë Tom Doshin dhe të gjithë këtë do e filmonte me një kamera. Për të thënë versionin e tij, ai më ofroi një makinë ‘Audi’ të blinduar për të lëvizur me familjen dhe më pas më mësoi se si do të flisja para kamerave. Incizimin e parë e kemi bërë në vilën e Doshit në Tiranë dhe në mars e kemi regjistruar në Durrës”, – është shprehur Bami në deklaratën e tij.
Më tej, ai ka shtuar se ka qenë edhe në zyrën e ministrit të Brendshëm, ku ka rrëfyer se si kishte marrë lekët për të ekzekutuar deputetin Doshi. “Kam qenë edhe në zyrën e Tahirit bashkë me deputetin Doshi dhe gjatë gjithë kohës ka folur deputeti, unë vetëm kam pohuar me kokë për ato që ai tregonte”, – është shprehur i arrestuari. Burime nga grupi hetimor, shtojnë se 36-vjeçari ka deklaruar se Doshi i kishte thënë atij së fundmi se ishte në rrezik, dhe për këtë arsye Bami ka sqaruar se e kishte siguruar familjen dhe po përpiqej që të largohej edhe vetë.
I pyetur për lidhjet e tij me kunatin e ish-kryeministrit Sali Berisha, Durim Bami është shprehur se nuk e njeh Agim Ramën dhe se nuk ka pasur kontakte me atë. Por, pak ditë më parë, Bami u ndalua në pikën kufitare të Hanit të Hotit duke tentuar të largohej jashtë territorit të Shqipërisë.
TOM DOSHI 6 ORE NE PROKURORI
Një ditë më parë, për afro gjashtë orë, ish-deputeti i Partisë Socialiste, Tom Doshi, i cili ka shkaktuar një furtunë të vërtetë në politikën shqiptare u ka rrëfyer prokurorëve, versionin e tij lidhur me mënyrën sesi zbuloi tentativën për vrasje ndaj tij dhe deputetit demokrat, Mhill Fufi. Ligjvënësi Doshi u paraqit në ambientet e organit të akuzës për Krime të Rënda rreth orës 09:30 dhe udhëtonte me makinë të blinduar, mesa duket jo pak i trembur pas zhvillimeve të fundit. Që në krye të herës, ai u ka vënë në dispozicion prokurorëve një USB me pamjet filmike prej 37 minuta, ku Durim Bami, një emër jo pak i njohur i policisë, rrëfente se ishte paguar për të kryer vrasjen e Doshit e të Mhill Fufit. Pas dorëzimit të kësaj prove që është dhe kyçi i gjithë çështjes, me shumë të panjohura e pikëpyetje të mëdha, ligjvënësi Doshi u është përgjigjur dhjetëra pyetjeve të prokurorëve. Doshi ka shpjeguar para grupit hetimor takimet e tij me personin që ishte paguar për vrasjen e tij si dhe me ministrin e Brendshëm, Saimir Tahiri. Të njëjtat burime thanë se Doshi i ka qëndruar të njëjtin version sikurse ka deklaruar edhe publikisht. Pasi përfundoi dëshminë, deputeti socialist doli nga hyrja e pasme e Prokurorisë për Krime të Rënda, duke iu shmangur interesit të medias.
(er.nu/BalkanWeb)
Komente ( 8 )
-
kokat tuaja te hani.eshte bere shqiperia bordello
-
DURRON emoren por peshkaqenet shqyejne akoma
-
Durim eshtei piloti iAltin Lames,Do ta nxjeri dhe bosin e vet tani,se maloket njifen per besnikeri,do dali dhe vrasja e Santos,se e Lamajt ka dal.
-
Duri piloti Altin lames,do nxjeri bosin e vet,do dali dhe kush e vrau Santon,se dhe altinit ja kan bo nje dhurat nje benc te blinduar pore eshte me i shtrenjte se i Tomes
-
Ore prisni se do dalin shume gjera te tjera nga ky Duri,ky eshte pilot i Altin lames,do dali vrasja lamajt,Santos ,dhe altin lames ja kan fal i benc te blinduar me te shtrenjte se te Durimit,besoi se ka vra nonje me te rencishem se Toma,ndoshta Santon!!!!!!!
-
F**** komonistet
-
Ike o TOMA BIRISHOVIC.
-
Kur cdo gje ka qen loj ky arrestohet kot ose per ndryshe bje ndesh me drejtesin.
als_Latn glg_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn uzn_Latn als_Latn dan_Latn als_Latn unk als_Latn unk als_Latn unk als_Latn unk als_Latn unk als_Latn unk fao_Latn unk ibo_Latn unk als_Latn